Huiswerkers nuwe minimum loon - 3 Desember 2018 - LWO
You are here: Home » Nuus » Jongste in die industrie » Huiswerkers nuwe minimum loon – 3 Desember 2018
Huiswerkers nuwe minimum loon – 3 Desember 2018
Die Huiswerkersektor minimum loon is van toepassing op werknemers in ‘n privaat huishouding, soos:
Let wel: ‘n huiswerker op ‘n plaas waar primêre of sekondêre landbou aktiwiteite verrig word, word as ‘n plaaswerker geag en sorteer nie onder die Huiswerkersektor nie.
Die nuwe minimum loon vir die Huiswerkersektor het inwerking getree op 3 Desember 2018 en is asvolg:
Area A – Klik hier vir ‘n volledige lys van die minusipaliteite wat onder hierdie area val:
R13.69 per uur vir werknemers wat meer as 27 gewone ure per week werk.
R16.03 per uur vir werknemers wat 27 gewone ure of minder per week werk.
Area B – alle areas wat nie gespesifiseer is in Area A nie:
R12.47 per uur vir werknemers wat meer as 27 gewone ure per week werk.
R14.72 per uur vir werknemers wat 27 gewone ure of minder per week werk.
Werkgewers moet kennis neem dat die Nasionale Minimum Loon Wet inwerking tree op 1 Januarie 2019. Dit verplig werkgewers om ten minste die nasionale minimum loon te betaal. Hierdie bedrag is vasgestel teen R20.00 per uur vir alle werknemers in Suid-Afrika, ongeag die bedryf of industrie waarin hul werksaam is. Die Huiswerkersektor het vrystelling ontvang om 75% van die nasionale minimum loon te betaal, wat bereken tot R15.00 per uur. Hierdie vrystelling is geldig vir twee jaar, waarna alle werkgewers minstens die nasionale minimum loon soos aangekondig moet betaal.
Dit beteken dat alle werknemers in die huiswerkersektor vanaf 1 Januarie 2019 minstens R15.00 per uur moet verdien volgens die nasionale minimum loon, tensy die minimum loon van die bedryf hoër is, soos in die geval van werknemers wat 27 gewone ure of minder per week werk in Area A. Hierdie werknemers moet R16.03 per uur verdien.
Die noue werksverhouding tussen werkgewer en werknemer wat eie is aan die Huiswerkersektor, skep unieke uitdagings en hou ook risiko in vir die werkgewer. Die LWO bied gespesialiseerde dienskontrakte vir die Huiswerkersektor, wat in die werkgewer se belang hierdie risiko proaktief aanspreek.
Kontak die LWO vir enige advies en/of bystand in hierdie verband. Ons is 24/7 beskikbaar.
Nog nie lid by die LWO nie? Kyk gerus na ons lidmaatskap pakkette.
(next entry) Dienskontrakte – wat moet ek gebruik? →